เก็ง SET สัปดาห์นี้ต่างชาติกลับมาซื้อ
บล.โนมูระฯ มอง SET สัปดาห์นี้แนะติดตามการแกว่งตัวของราคาน้ำมันดิบโลกโดยคาดมีโอกาสฟื้นตัวต่อขานรับการปรับฐานของ Dollar Index ช่วยเพิ่ม sentiment บวกต่อหุ้นกลุ่ม ENERG และภาพรวมตลาดรวมถึงแรงกดดันจากความผันผวนของตลาดหุ้นจีนจะเบาบางลงเนื่องจากอยู่ในช่วงเทศกาลตรุษจีนซึ่งมีการหยุดยาวน่าจะส่งผลบวกต่อทิศทางการลงทุนในตลาดภูมิภาคปรับตัวดีขึ้น
8 ก.พ. 2559

Technical Weekly: by Capital Nomura Securities (Thailand)
 
บล.โนมูระ พัฒนสิน มอง SET สัปดาห์หน้าไซด์เวย์อัพในกรอบต้าน 1,315/1,325 แนวรับ 1,290/1,284 จุด
สำหรับการอ่อนค่าของ Dollar Index ตอบรับดัชนีชี้นำทางเศรษฐกิจของสหรัฐฯระยะสั้นที่ยังคงมีแนวโน้มชะลอตัวลงช่วยกระตุ้นทิศทางค่าเงินในภูมิภาคเอเชียแข็งค่าต่อเนื่องผสานกับการปรับลดค่ากลางเงินหยวนของจีนปลายสัปดาห์ลงสู่ระดับ 6.5314 หยวนต่อดอลลาร์ช่วยกระตุ้นการแข็งค่าเพิ่มเติมสอดคล้องกับค่าเงินบาทวันศุกร์ที่ผ่านมา (18.00 น.) ที่แข็งค่าสู่ระดับ 35.48 บาทต่อดอลล่าร์ยังคงเป็นปัจจัยสำคัญที่กระตุ้น Fund Flow ไหลเข้าต่อเนื่อง
ทั้งในฝั่งตลาดหุ้นที่ต่างชาติพลิกมาซื้อสุทธิในช่วงปลายสัปดาห์ที่ผ่านมา 1.8 พันล้านบาทและซื้อในตลาดพันธบัตรในช่วง 2 สัปดาห์ที่ผ่านมากว่า 5.87 หมื่นล้านบาทเช่นเดียวกับตลาดฟิวเจอร์ที่ต่างชาติมียอดสะสม Net Long S50 ตั้งแต่ต้นปี 2016 จนถึงปัจจุบันสูงถึง 74,797 สัญญาช่วยเพิ่มจิตวิทยาเชิงบวกต่อการฟื้นตัวของ SET ต่อเนื่อง
ส่วนสัปดาห์นี้ยังคงแนะติดตามการแกว่งตัวของราคาน้ำมันดิบโลกโดยคาดมีโอกาสฟื้นตัวต่อขานรับการปรับฐานของ Dollar Index ช่วยเพิ่ม sentiment บวกต่อหุ้นกลุ่ม ENERG และภาพรวมตลาดรวมถึงสัปดาห์นี้คาดแรงกดดันจากความผันผวนของตลาดหุ้นจีนจะเบาบางลงเนื่องจากอยู่ในช่วงเทศกาลตรุษจีนซึ่งมีการหยุดยาวน่าจะส่งผลบวกต่อทิศทางการลงทุนในตลาดภูมิภาคปรับตัวดีขึ้น
ขณะที่ ปัจจัยในประเทศแนะติดตามการประชุมครม. โดยเก็งการนำเสนอโครงการเมกะโปรเจคต่างๆเข้าพิจารณาเช่นโครงการรถไฟทางคู่ลพบุรี-ปากน้ำโพ วงเงิน 24,842 ล้านบาท, รถไฟทางคู่มาบกะเบา-ชุมทางถนนจิระวงเงิน 29,855 ลบและรถไฟทางคู่นครปฐม-หัวหิน 20,038 ลบ. จะเป็นปัจจัยที่ช่วยหนุนการฟื้นตัวของเศรษฐกิจภายในประเทศในช่วงถัดไป
 
คลิกเพื่อดูรายละเอียด…